b'\n_START_ARTICLE_\nYakubu Aiyegbeni\n_START_SECTION_\nPo\xc4\x8deci\n_START_PARAGRAPH_\nKao sna\xc5\xbean napada\xc4\x8d, Aiyegbeni je karijeru zapo\xc4\x8deo u portigalskom klubu Gil Vicente. Nakon toga kupuje ga izraelski klub Maccabi Haifa, koji ga je jednu sezonu stavio na posudbu u Hapoel Kfar Saba. Ukrajinski Dinamo Kijev bio je zainteresiran za posudbu igra\xc4\x8da, no taj posao nikad nije realiziran. Sa Maccabi Haifom, igra\xc4\x8d je osvojio dva izraelska prvenstva. U klubu je imao dobru napada\xc4\x8dku realizaciju, kako u doma\xc4\x87im, tako i u me\xc4\x91unarodnim nastupima. Nakon karijere u Izraelu, Yakubu odlazi u Englesku, u Derby County. Me\xc4\x91utim, igra\xc4\x8d u to vrijeme nije mogao dobiti englesku radnu dozvolu. Aiyegbeni nastavlja karijeru u Maccabi Haifi, te za klub posti\xc5\xbee 7 pogodaka u 8 europskih utakmica, uklju\xc4\x8duju\xc4\x87i hat-trick u sezoni 2002./03. u Ligi prvaka. Te sjajne igre omogu\xc4\x87ile su mu transfer u Portsmouth.\n_START_SECTION_\nPortsmouth\n_START_PARAGRAPH_\nSvojim golovima za Portsmouth, Yakubu s klubom osvaja naslov prvaka engleske druge lige (Division One). Imao je prosjek od jednog gola na dvije utakmice._NEWLINE_Tokom klupskog debija u Premijer ligi, u kojem je Portsmouth zavr\xc5\xa1io na 13. mjestu, Aiyegbeni je nastavio s odli\xc4\x8dnim golgeterskim u\xc4\x8dinkom, te je u 35 utakmica postigao 16 pogodaka. U tu statistiku uklju\xc4\x8deno je i 4 pogodaka u 5:1 pobjedi protiv Middlesbrougha, u va\xc5\xbenoj utakmici sezone. Tijekom ljeta 2004. nekoliko je engleskih prvoliga\xc5\xa1kih mom\xc4\x8dadi bilo zainteresirano za kupnju Aiyegbenija za 10 mil. GBP. Me\xc4\x91utim, igra\xc4\x8d je odlu\xc4\x8dio ostati u klubu, kako bi mu pomogao da "u\xc4\x8dvrsti" svoju poziciju u Premijer ligi._NEWLINE_Svoj posljednji gol u dresu Mornara posti\xc5\xbee u svibnju 2005., prije nego \xc5\xa1to je napustio klub. To je bio izjedna\xc4\x8duju\xc4\x87u pogodak za 1:1 u utakmici protiv Bolton Wanderersa. Tim pogotkom Portsmouth si je osigurao ostanak u Premijer ligi.\n_START_SECTION_\nMiddlesbrough\n_START_PARAGRAPH_\nNakon sezone 2004./05., Portsmouth igra\xc4\x8da prodaja Middlesbroughu za 7,5 mil. GBP. Igra\xc4\x8d je prodan u srpnju 2005. Uprvo je njegov transfer bio jedan od onih koji su bili povezani u istrazi o korupciji u engleskom nogometu, koja je zapo\xc4\x8dela 2007. U izvje\xc5\xa1\xc4\x87u je naveden nedostatak suradnje s agentima kao \xc5\xa1to su Pinhas Zahavi i Barry Silkman._NEWLINE_Od njegovih va\xc5\xbenijih pogodaka za novi klub bio je onaj koji je postigao u osmini finala Kupa UEFA protiv talijanske AS Rome, u 1:0 pobjedi Boroa. Budu\xc4\x87i da je uzvartni susret zavr\xc5\xa1io bez pogodaka, Middlesbrough se plasirao u \xc4\x8detvrtfinale natjecanja. U kona\xc4\x8dnici, Yakubu je s Middlesbroughom 2006. igrao finale Kupa Uefa, u kojem je Boro pora\xc5\xbeen od FC Seville. To je ujedno bila i posljednja utakmica Stevea McLarena kao trenera Middlesbrougha, prije nego \xc5\xa1to je preuzeo klupu engleske reprezentacije.\n_START_SECTION_\nEverton\n_START_PARAGRAPH_\nU kolovozu 2007. Yakubu je prodan u Everton, u transferu vrijednom 11,25 mil. GBP. Tra\xc5\xbeio je da mu umjesto tradicionalnog napada\xc4\x8dkog broja 9, bude uru\xc4\x8den slu\xc5\xbebeni dres s brojem 22, koji ga asocira na broj golova koje je postigao u prvoj sezoni._NEWLINE_Prvi pogodak za klub postigao je nakon svega 11 minuta igre za novi klub, u gostuju\xc4\x87oj 2:1 pobjedi protiv Bolton Wanderersa, u rujnu 2007. U prosincu 2007. postigao je prvi hat-trick za klub, u prvenstvenoj 3:0 pobjedi protiv Fulhama kod ku\xc4\x87e._NEWLINE_Po\xc4\x8detkom 2008. Yakubu je otputovao u Ganu zbog reprezentativnih obveza, odnosno Afri\xc4\x8dkog Kupa nacija koji se tamo odr\xc5\xbeavao. Nakon \xc5\xa1to je Nigerija zavr\xc5\xa1ila s natjecanjem, Yakubu kasni s povratkom u mati\xc4\x8dni klub. To je dovelo do toga da je Evertonov trener David Moyes otpu\xc5\xa1ten iz kluba._NEWLINE_Sa dva pogotka protiv Newcastle Uniteda, odnosno 3:1 pobjedom Evertona, klub se zavr\xc5\xa1etkom sezone plasirao na 5. mjesto, te se plasirao u Kup UEFA sljede\xc4\x87e sezone. U prvoj sezoni u Evertonu odigrao je 15 prvenstvenih utakmica te je postigao 21 pogodak za klub u svim natjecanjima. Samim time sru\xc5\xa1io je rekord Petera Beardsleyja koji je za Everton postigao 20 pogodaka u jednoj sezoni._NEWLINE_U sezoni 2008./09., na utakmici protiv WBA, Aiyegbeni je postigao svoj 100-ti pogodak tokom igranja u Engleskoj. Svoju veliku golgetersku sezonu nastavio je i u Kupu UEFA, protiv belgijskog Standard Li\xc3\xa8gea. Pogodak protiv Middlesbrougha bio mu je prvi nakon 10 utakmica bez u\xc4\x8dinka. 30. studenog, u gostuju\xc4\x87oj utakmici protiv Tottenham Hotspura, Aiyegbeni je te\xc5\xa1ko ozlije\xc4\x91en. U prekr\xc5\xa1aju mu je rascijepljena ahilova tetiva, te je zbog toga propustio ostatak sezone._NEWLINE_Prvu utakmicu nakon oporavka, odigrao je za rezerve Evertona protiv rezervi Burnleyja. Nakon godinu dana, igra\xc4\x8d je ponovo zaigrao za prvu mom\xc4\x8dad, te je na utakmici Carling kupa protiv Hull Cityja postigao pogodak nakon samo 11 minuta igre. U utakmici protiv Chelseaja, ponovo je zaigrao u doma\xc4\x87em prvenstvu.\n_START_SECTION_\nReprezentativna karijera\n_START_PARAGRAPH_\nYakubu Aiyegbeni \xc4\x8dlan je nigerijske nogometne reprezentacije od 2000. godine. U dosada\xc5\xa1njih 57 nastupa za nacionalnu vrstu, postigao je 21 pogodak. Dosad je nastupao na tri velika turnira: Afri\xc4\x8dki kup nacija 2008. u Gani i 2010. u Angoli te na Mundijalu 2010. u Ju\xc5\xbenoj Africi. Na kontinentalnom prvenstvu u Angoli, s Nigerijom je osvojio tre\xc4\x87e mjesto._NEWLINE_Na Svjetskom prvenstvu 2010., Nigerija je do\xc5\xbeivjela rezultatski i igra\xc4\x8dki fijasko. U skupini sa Argentinom, Ju\xc5\xbenom Korejom i Gr\xc4\x8dkom zavr\xc5\xa1ila je na posljednjem mjestu u skupini. Yakubu je na utakmici protiv Ju\xc5\xbene Koreje postigao izjedna\xc4\x8duju\xc4\x87i pogodak ali isto tako proma\xc5\xa1io jednu 100%-tnu priliku. U poziciji kad je reprezentacija Ju\xc5\xbene Koreje imala prazan gol, Aiyegbeni nije uspio realizirati tu mogu\xc4\x87nost. Legenda Newcastle Uniteda i engleskog nogometa uop\xc4\x87e, Alan Shearer je na BBC-u taj proma\xc5\xa1aj komentirao rije\xc4\x8dima: "Mislim da je ovo najgori proma\xc5\xa1aj koji sam ikada vidio"._NEWLINE_Va\xc5\xbean je \xc4\x8dlan reprezentacije, \xc5\xa1to govori i podatak da je na tri velika reprezentativna turnira uvijek nosio dres s brojem 8.'